সোনালি খাতুন মামলা বিচারাধীন, সুপ্রিম শুনানি ২০২৬

ওয়েবডেস্ক- সুপ্রিম কোর্টে (Supreme Court) সোনালি খাতুনের (Sonali khatun) মামলা বিচারাধীন। সুপ্রিম কোর্টে মামলার পরবর্তী শুনানি ৬ জানুয়ারি ২০২৬। তাই কলকাতা হাইকোর্টে দিল্লি পুলিশ ও FRRO  বিরুদ্ধে আদালত অবমাননা মামলা মূলতুবি হয়ে গেল। বিচারপতি তপোব্রত চক্রবর্তী ও বিচারপতি ঋতব্রত মিত্রর ডিভিশন বেঞ্চ জানিয়ে দিল মামলার পরবর্তী শুনানি ৬ ফেব্রুয়ারি ২০২৬।

এসআইআর চাপানউতোরের মধ্যে পড়ে নাজেহাল সোনালি খাতুনের জীবন।  গত ৬ জুন ঘটনার সূত্রপাত। সেইসময় দিল্লিতে কর্মরত সোনালি খাতুন, সুইটি বিবি সহ ৬ জনকে বৈধ নৈথ থাকা সত্ত্বেও পাইকর এলাকা থেকে বাংলাদেশে পাঠিয়ে দেওয়া হয়।  এর পর নবাবগঞ্জের পুলিশ তাদের অনুপ্রবেশকারী হিসেবে আটক করে মামলা দায়ের করে। সম্প্রতি দেশে ফিরেছেন সোনালি খাতুন।

সুপ্রিম কোর্টের (Supreme Court) নির্দেশের পর এক মাসের বেশি সময়ের লড়াই শেষ করে গর্ভবতী অবস্থায় পরিবারকে নিয়ে বাংলাদেশ (Bangladesh) থেকে ফেরন সোনালি। বাংলা ভাষায় কথা বলায় বাংলাদেশি সন্দেহে দিল্লি থেকে অন্তঃসত্বা সোনালি বিবি খাতুনকে বাংলাদেশে পুশব্যাক করেছিল কেন্দ্র। তারপর থেকে গড়িয়ে গিয়েছে অনেক জল।

আরও পড়ুন-  বাড়ি ফিরছেন সোনালি বিবি! জোর করে পাঠানো হয়েছিল বাংলাদেশে

শারীরিক অবস্থার অবনতি হলেও বাংলাদেশের রাস্তায় ঘুরে বেড়িয়েছেন বীরভূমের পরিযায়ী পরিবার। অবশেষে বাংলাদেশ পুলিশের হাতে ধরা পড়েন তাঁরা এবং সে দেশের আদালত নথি যাচাই করে তাঁদের ভারতীয় আখ্যা দেন। এদিকে ভারতের সুপ্রিম কোর্টও সোনালি এবং তাঁর পরিবারকে দেশে ফিরিয়ে আনার নির্দেশ দেয়। এই পুশব্যাকের বিরুদ্ধে সোনালির বাবা ভদু শেখ সুপ্রিম কোর্টে দ্বারস্থ হন। তিনি দাবি করেন, তাঁর মেয়ে ভারতীয় নাগরিক এবং সমস্ত প্রামাণ্য নথি রয়েছে।

দেখুন আরও খবর-